VPO หั่นเป้ากำไรสุทธิปีนี้เหลือโตต่ำกว่า 30% เล็งซื้อกิจการธุรกิจผลิตไฟฟ้า
VPO หั่นเป้ากำไรสุทธิปีนี้เหลือโตต่ำกว่า 30% จากเดิมคาด 30-40% หลังปริมาณผลผลิตปาล์มตกต่ำ ตั้งงบลงทุนราย 100 ลบ. เพิ่มความสามารถจัดหาวัตถุดิบปาล์มเพิ่ม เผยเล็งซื้อกิจการต่อยอดธุรกิจเดิม-ธุรกิจผลิตไฟฟ้า
31 มี.ค. 2558

บริษัท วิจิตรภัณฑ์ปาล์มออยล์ จำกัด (มหาชน) หรือ VPO ระบุว่า บริษัทปรับลดเป้าหมายกำไรสุทธิในปี 58 ลงเหลือเติบโตต่ำกว่า 30% จากเดิมที่ตั้งเป้าเติบโตราว 30-40% เนื่องจากปริมาณผลผลิตปาล์มตกต่ำมาตั้งแต่ไตรมาส 4/57 ต่อเนื่องมาถึงต้นปี 58
อย่างไรก็ตามคาดว่าสถานการณ์จะดีขึ้นตั้งแต่เดือน เม.ย.58 โดยบริษัทได้เตรียมงบลงทุนไว้ราว 100 ล้านบาทเพื่อเพิ่มความสามารถในการจัดหาวัตถุดิบปาล์มเข้ามาเพิ่มขึ้น พร้อมกันนั้นยังศึกษาการซื้อกิจการที่มาต่อยอดธุรกิจเดิม รวมถึงธุรกิจผลิตไฟฟ้า เพื่อลดความเสี่ยงทางธุรกิจ